- Hindi News
- Local
- Mp
- Ratlam
- स्मार्ट सिटी के कॉन्सेप्ट को ध्यान में रखकर शहर में डाली जाएगी सीवरेज लाइन, 6 ट्रीटमेंट प्लांट बन
स्मार्ट सिटी के कॉन्सेप्ट को ध्यान में रखकर शहर में डाली जाएगी सीवरेज लाइन, 6 ट्रीटमेंट प्लांट बनेंगे
शहर के सीवरेज सिस्टम को बेहतर और पुख्ता बनाने के लिए काम जल्द शुरू होगा। इसके लिए 136.66 करोड़ रुपए स्वीकृत हो गए हैं। शुक्रवार को इसके लिए फाइनल प्रेजेंटेशन होगा। अच्छी बात ये है कि स्मार्ट सिटी के कॉन्सेप्ट को ध्यान में रखते हुए शहर में सीवरेज लाइन बिछाई जाएगी। शहर को सेप्टिक टैंकों से भी मुक्ति मिलेगी। हालांकि इसके लिए शहरवासियों पर अतिरिक्त भार आएगा। उन्हें अपने घर के गंदे पानी की लाइन को निगम की सीवरेज लाइन से जोड़ने के लिए शुरुआत मे 3 हजार रुपए महीना देना होगा। इसके बाद 100 से 130 रुपए प्रतिमाह शुल्क भी लगेगा। प्रदेश में इतना शुल्क कहीं भी नहीं लिया जा रहा है लेकिन अफसरों का तर्क है कि लाइन के मेंटेनेंस के लिए यह जरूरी होगा। वैसे भी लोगों को एक बार सेप्टिक टैंक साफ करवाने में 15 से 20 हजार रुपए का खर्च आता ही है।
डीपीआर में शहरवासियों से कनेक्शन और फिर प्रतिमाह लिए जाने के शुल्क का स्पष्ट उल्लेख है। हालांकि इस पर अंतिम फैसला एमआईसी और उसके बाद परिषद में लिया जाएगा। यह राशि पांच साल तक सीवरेज सिस्टम के संचालन और संधारण करने के लिए वसूली जाएगी, मेंटेनेंस कंस्ट्रक्शन कंपनी करेगी। गंदे पानी को बाहर तक पहुंचाने के लिए 610 किमी की पाइप लाइन बिछाई जाएगी। शहर में छह अलग-अलग स्थानों पर सीवरेज ट्रीटमेंट प्लांट (एसटीपी) भी बनेंगे, जो रोजाना 37.50 एमएलडी गंदे पानी को साफ करेंगे। यह पानी पीने लायक तो नहीं होगा लेकिन दूसरे कामों में उपयोग लिया जा सकेगा। सिस्टम 30 साल तक काम आएगा, क्योंकि इसे 2047 तक की जनसंख्या को ध्यान में रखते हुए बनाया जाएगा। लगभग 136.66 करोड़ रुपए की लागत वाले सीवरेज सिस्टम में की डीपीआर पर3 मार्च को दोपहर 3 बजे बरबड़ स्थित रुद्र पैलेस में निगम अफसरों से विस्तृत चर्चा होगी।
सर्वे के बाद तैयार नक्शे के अनुसार ठेकेदार कंपनी जयवरुड़ी के इंजीनियर और कंसल्टेंट प्रेजेंटेशन के माध्यम से प्रोजेक्ट के बारे में विस्तार से बताएंगे।
शहरवासियों को इसलिए देना होगा शुल्क
पांच साल तक सिस्टम का संचालन-संधारण कंपनी करेगी।
घरों में सेप्टिक टैंक बनाने की जरूरत नहीं रहेगी।
जिन घरों में सेप्टिक टैंक है, उन्हें सफाई कराने की झंझट नहीं करना पड़ेगी।
एसटीपी के माध्यम से गंदे पानी का ट्रीटमेंट कर बगीचे, धुलाई के अलावा रेलवे या अन्य उद्योगों को सप्लाई करने के काम आ सकेगा।
ऐसे काम करेगा सिस्टम
घरों के ड्रेनेज को सब लाइन से जोड़ेंगे।
गंदा पानी सब लाइन से होकर मुख्य मार्गों की मेन ट्रंक में जाएगा।
मेन ट्रंक लाइन से होते हुए गंदा पानी एसटीपी तक पहुंचेगा।
ट्रीटमेंट के पानी को उपयोग करेंगे।
बाकी पानी शहर बाहर भेजेंगे।
कहां-कहां बनेंगे
केंद्रीय विद्यालय के पास-16 एमएलडी
करमदी ट्रेंचिंग ग्राउंड-9 एमएलडी
दंतोड़ा रोड के पास-8 एमएलडी
दिलीप नगर-1 एमएलडी
महावीरनगर रेलवे अंडर ब्रिज-2.5 एमएलडी
दंतोड़ा रोड नाले के पास-1 एमएलडी
संचालन-संधारण ठेका कंपनी करेगी
पांच साल तक सीवरेज सिस्टम का संचालन और संधारण ठेकेदार कंपनी को ही करना है। इसके लिए शुल्क लेने का प्रपोजल हो सकता है। वैसे अभी कुछ भी पक्का नहीं कहा जा सकता है। शुक्रवार के प्रजेंटेशन में ही योजना के बारे में विस्तृत जानकारी मिल सकेगी। डॉ. सुनीता यार्दे, महापौर
06
सीवरेज ट्रीटमेंट प्लांट
02
फ्लश मशीन
45503
हाउस सीवर कनेक्शन
9100
हाउस सर्विस चैंबर
5025
मेन होल
610 किमी लंबाई
136.66 करोड़ लागत
एक नजर में सीवरेज प्रोजेक्ट
tgl_Latn eng_Latn eng_Latn tuk_Latn hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva bho_Deva bho_Deva hin_Deva hin_Deva hin_Deva hin_Deva kas_Deva hne_Deva mai_Deva bho_Deva hin_Deva hin_Deva hin_Deva unk kas_Deva unk kas_Deva unk kas_Deva unk kas_Deva unk bho_Deva bho_Deva hin_Deva bho_Deva